b'\n_START_ARTICLE_\nFranc Bole\n_START_SECTION_\n\xc5\xbdivljenje in delo\n_START_PARAGRAPH_\nObiskoval je \xc5\xa1tiri razrede gimnazije na re\xc5\xa1kem semeni\xc5\xa1\xc4\x8du, preostale razrede pa dokon\xc4\x8dal v pazinskem semeni\xc5\xa1\xc4\x8du. Bogoslovje je \xc5\xa1tudiral na Teolo\xc5\xa1ki fakulteti v Ljubljani in bil 29. junija 1958 posve\xc4\x8den. Kot \xc5\xbeupnik je slu\xc5\xbeboval v krajih po Primorskem (1959-1967) in bil avgusta 1967 preme\xc5\xa1\xc4\x8den v Koper na mesto glavnega in odgovornega urednika lista Ognji\xc5\xa1\xc4\x8de._NEWLINE_Bole je leta 1965 skupaj s kaplanoma Bojanom Ravbarjem in Silvestrom \xc4\x8cukom v Postojni ustanovil \xc5\xbeupnijski list za Postojno in Koper Farno ognji\xc5\xa1\xc4\x8de in prevzel mesto glavnega in odgovornega urednika. Z januarjem 1966 se je list z naslovom Ognji\xc5\xa1\xc4\x8de pri\xc4\x8del tiskati pri \xc4\x8cZP Primorski tisk v Kopru kot vseslovenski mladinski list. Bole je poleg slu\xc5\xbebe odgovornega in glavnega urednika Ognji\xc5\xa1\xc4\x87a vodil tudi upravo lista ter urejal knjige in knji\xc5\xbene zbirke, katere je pri\xc4\x8dela izgajati novonastala zalo\xc5\xbeba Ognji\xc5\xa1\xc4\x8de.'